*Tämä artikkeli käsittelee tamperelaista museota. Muita kenkämuseoita luetellaan täsmennyssivulla.*

**Kenkämuseo** on tamperelainen erikoismuseo, joka on järjestänyt kenkään liittyviä näyttelyitä Museokeskus Vapriikissa vuosina 2003–2015.

Kenkämuseon pysyvä näyttely *Tuhannen kengän tarina* oli esillä lähes 12 vuotta. Se sulkeutui syksyllä 2015, minkä jälkeen museolla ei ole ollut näyttelyä Vapriikissa. Kenkämuseon tutkimus- ja näyttelytoimintaa ei ole kuitenkaan lopetettu.

Tausta
------

Ajatus kenkämuseon perustamisesta Tampereelle syntyi vuonna 1937 Kenkä- ja nahkamiesten kerhossa. Etenkin kenkätehtailija Väinö Huttunen oli asiassa aktiivinen. Kokoelman keruu alkoi jo samana vuonna, mutta se eteni hitaasti. 1960-luvulla hanke sai uutta vauhtia, kun Mikko Westerberg ja Reino Vaala keräsivät tehtailta edustavan kenkäkokoelman. Tampereen kaupunki lähti mukaan museoprojektiin, ja vuonna 1971 kenkä- ja nahkamuseo sai tilat Tampereen teknillisestä museosta. Kenkämuseo-osio oli siellä esillä vuoteen 1982 asti, jolloin se purettiin ja korvattiin kuminäyttelyllä.

Kenkäkokoelmaa täydennettiin 2000-luvun alussa, ja uusi Kenkämuseo avattiin Museokeskus Vapriikissa vuonna 2003. Museokeskus oli esitellyt kenkiä jo aiemmin näyttelyissä *Koskessa ajan silta* (1996) ja *Kengän kutsu* (1997).

Näyttelyt
---------

### Tuhannen kengän tarina

Kenkämuseon *Tuhannen kengän tarina* -näyttely avautui yleisölle 15. marraskuuta 2003, jolloin siitä tuli osa Vapriikin perusnäyttelyä. Näyttely esitteli suomalaista kenkäteollisuutta, kenkäsuunnittelua ja kenkämuotia. Museoon rakennetussa tehdassalissa kerrottiin kenkätehtaassa työskentelystä, kengäntekoon kuuluvista työvaiheista ja kenkien valmistuksessa käytetyistä koneista. Kengäntekoa oli mahdollista opetella pelaamalla "Tee kenkä" -tietokonepeliä tai seuraamalla animaatiohahmojen työskentelyä. Näyttelyssä oli lisäksi esillä tuhat kenkää sadan vuoden ajalta. Joukossa oli arki-, juhla- ja talvikenkiä, sotilassaappaita sekä suomalaisia kansanjalkineita, kuten tuohivirsuja ja tallukoita.

Myöhemmin näyttelyyn lisättiin vielä 2000-luvun vitriini ja vuoden 2011 katukenkämuotia kuvaava video. Näyttely suljettiin 6. syyskuuta 2015.

### Muita näyttelyitä

Kenkämuseo on järjestänyt vaihtuvia näyttelyitä kenkään liittyvistä erikoisteemoista.

* *Pinkoen huomiseen – kokeilevaa jalkinemuotoilua Wetterhoffilta* (2014–2015)\*
* *Hyvä Reino! – Ainoja ja Reinoja Kenkämuseossa* (2008–2010)
* *Kontio – suomalainen saapaslegenda* (2006–2007)
* *Fredrikan Shoedelma – It´s Shoetime* (2005)\*

(Tähdellä merkityt näyttelyt on toteutettu yhdessä Hämeen ammattikorkeakoulun jalkinemuotoilun opiskelijoiden kanssa.)

Kokoelmat
---------

Kenkämuseon näyttelytoiminta perustuu Tampereen museoiden kansainvälisesti merkittävään teollisen kengän kokoelmaan, johon on tallennettu kotimaisia kenkiä 1800-luvun lopusta aina 2010-luvulle asti. Museolla on lisäksi käytössään laaja kulttuurihistoriallinen kenkäkokoelma, jonka kartuttaminen aloitettiin Hämeen museossa 1900-luvun alussa.

Muun muassa seuraavat 1950-luvun kengät kuuluvat Tampereen museoiden kokoelmiin.

* Naisten avokas. Urvikon kenkätehdas, Tampere.Naisten avokas. Urvikon kenkätehdas, Tampere.
* Miesten nauhakenkä. Aaltosen kenkätehdas, Tampere.Miesten nauhakenkä. Aaltosen kenkätehdas, Tampere.
* Lasten kävelykengät. Valmistettu Tampereella.Lasten kävelykengät. Valmistettu Tampereella.

Lähteet
-------

1. ↑  Postimuseo muuttaa Vapriikkiin vuonna 2014 *Tamperelainen*.  4.11.2011, päivitetty 5.11.2011. Tampere.  Arkistoitu 18.10.2016. Viitattu 19.10.2016.
2. 1 2 3 4  Tuhannen kengän tarina Vapriikissa (Lehdistötiedote 5.11.2003) Tampere:  Museokeskus Vapriikki. Viitattu 19.10.2016.
3. 1 2 3 4 5  Poikajärvi, Tähtitalvikki: Kenkämuseon näyttely Vapriikissa päättyy  4.9.2015. Tampere:  Museokeskus Vapriikki.  Arkistoitu 19.10.2016. Viitattu 19.10.2016.
4. 1 2 3 4  Lehto, Anne-Mari: Kenkämuseon kokoelma täydentyy, mukaan Parikat, Choklatit, Lundstenit, Sarénit ja Laxit.  *Museoon*, 2011, nro 2, s. 6–7.
5. ↑  Tuhannen kengän tarina Vapriikissa (Lehdistötiedote 10.9.2003) Tampere:  Museokeskus Vapriikki. Viitattu 19.10.2016.
6. ↑  Luotonen, Leena & Ikonen, Päivi & Virtain, Helena (toim.): Joudu museoon, se avartaa ja antaa juuret.  *Tampere 2006 – Valoa ja virtaa*, 2006, s. 24.

Aiheesta muualla
----------------

* Kenkämuseon perusnäyttely: Tuhannen kengän tarina (Arkistoitu – Internet Archive)
* Kenkämuseon erikoisnäyttely: Pinkoen huomiseen
* Tampereen museoiden Siiri-tietopalvelu

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Kenkämuseo (Q18346794)ohje |
| --- |
|  |
| esiintymä kohteesta | museo |
|  |
| valtio | Suomi |
|  |
| sijaitsee hallinnollisessa yksikössä | Tampere |
|  |
| sijainti | Tampella |
|  |
| koordinaatit | 61°30′N 23°46′E﻿ / ﻿61.5°N 23.76°E﻿ / 61.5; 23.76 |
|  |
|  |

 |